cyanic-selkie/wikianc huggingface dataset:
கேட் புரூக்சு
வாழ்க்கைப்பணி
இவர் ஆத்திரேலியத் தேசியத் தொலைநோக்கி ஏந்தமைப்பில் மைய அறிவியல் தொழிலக ஆராய்ச்சி நிறுவனத்தில் அதன் இயக்கத் துணைத்தலைவராக உள்ளார்.இவர் சிட்னி பல்கலைக்கழக அறிவியல் புல இயற்பியல் பள்ளியின் தகைமைஇணையுறுப்பினராக உள்ளார்.இவர் ஆத்திரேலிய வானியல் கழகத்தின் துணைத்தலைவராக உள்ளார். இவர் ஆத்திரேலிய வானியல் கழகப் பாசா வெளியீட்டின் பதிப்ப்சிரியர் குழு உறுப்பினராக உள்ளார்.இவர் 2011 இல் இருந்து 2013 வரை ஆத்திரேலிய வானியல் கழக மன்றத் தலைவராக விளங்கினார்.இவர் 2011 இல் மைய அறிவியல் தொழிலக ஆராய்ச்சி நிறுவனத் தொலைநோக்கி அசுகாப்பின் செயல் அலுவலர் ஆனார்.
மேற்கோள்கள்
பகுப்பு:வாழும் நபர்கள் பகுப்பு:ஆத்திரேலிய வானியலாளர்கள் பகுப்பு:பெண் வானியலாளர்கள் பகுப்பு:ஆத்திரேலியப் பெண் அறிவியலாளர்கள்
நா. பொன்னையா
'''நா. பொன்னையா''' (சூன் 22, 1892 - மார்ச் 30, 1951) ஈழத்துப் பத்திரிகையாளரும், பதிப்பாளரும், சமூக சேவையாளரும் ஆவார். ஈழகேசரி பத்திரிகையை ஆரம்பித்து அதன் ஆசிரியராகவும் பணியாற்றியவர்.
வாழ்க்கைக் குறிப்பு
நா. பொன்னையா யாழ்ப்பாணம், குரும்பசிட்டியில் ப. நாகமுத்தர், தெய்வானைப்பிள்ளை ஆகியோருக்கு நான்காவது, கடைசி மகவாகப் பிறந்தார். இவரது குடும்பம் வேளாண்மையை வாழ்க்கையாகக் கொண்டது. தந்தைவழிப் பாட்டனார் பரமநாதர் திண்ணைப்பள்ளிக்கூடத்துச் சட்டம்பியார். பொன்னையா அவரது ஊரில் உள்ள மேரி பள்ளிக்கூடம் என்ற அமெரிக்க மிசன் பாடசாலையில் நான்காம் வகுப்பு வரை கல்வி கற்றார். பின்னர் மகாதேவ வித்தியாசாலையில் ஐந்தாம் வகுப்பு வரை கற்று பள்ளிப் படிப்பை முடித்துக் கொண்டு வேளாண்மைத் தொழிலில் இறங்கினார்.
அச்சுத் தொழில்
மகாவித்துவான் சி. கணேசையரிடம் தமிழ் கற்று யாழ்ப்பாணம் ஆரிய-திராவிட பாசாபிவிருத்திச் சங்கம் நடத்திய பிரதேச பண்டிதர் சோதனையில் தேர்ச்சி பெற்றார். பின்னர் கோப்பாய் அரசினர் ஆசிரிய கலாசாரப் பிரவேச சோதனையிலும் சித்தியடைந்தார். 1926 ஆகத்து மாதத்தில் சுன்னாகத்தில் ஒரு புத்தகசாலையை ஆரம்பித்தார். இதனால் அவரால் ஆசிரிய கலாசாலையில் சேர்ந்து படிக்க முடியவில்லை. 1929 இல் திருமகள் அழுத்தகம் என்ற பெயரில் அச்சுக்கூடத்தையும் ஆரம்பித்தார். திருமகள் அழுத்தம் ஊடாக 1939 இல் தொல்காப்பியத்தின் எழுத்ததிகாரத்தை சி. கணேசையரின் உரை விளக்கக் குறிப்புடன் சி. வை. தாமோதரம்பிள்ளையின் நினைவாகப் பதிப்பித்து வெளியிட்டார். தொடர்ந்து ஏனைய அதிகாரங்களையும் வெளியிட்டார்.
பத்திரிகைத் தொழில்
1930 சூன் 22 இல் சிவயோக சுவாமிகளின் ஆசியுடன் ஈழகேசரி வாரப் பத்திரிகையை ஆரம்பித்தார். 1935 முதல் ஈழகேசரியின் ஆண்டு மலர்களை உயர்ந்த முறையில் வெளியிட்டு வந்தார். 1933 இல் Ceylon Patriot என்ற ஆங்கில வாரப்பத்திரிகையை எஸ். சி. சிதம்பரநாதன் என்பவரை ஆசிரியராகக் கொண்டு நடத்தி வந்தார்.
1941 ஆம் ஆண்டில் Kesari என்ற ஆங்கில வார இதழை ஹன்டி பேரின்பநாயகம் என்பவரை ஆசிரியராகக் கொண்டு சில ஆண்டுகள் நடத்தி வந்தார்.
சமூகப் பணிகள்
இரண்டாம் உலகப் போர்க் காலத்தில் உணவுப் பற்றாக்குறை நிலவிய போது 1941 இல் வயாவிளானில் 12 ஏக்கர் காணியை வாங்கி பெருமளவு உணவுப் பொருள் உற்பத்தி செய்தார். அவ்விடத்தில் கைத்தொழில் பாடசாலை ஒன்றை நிறுவ முயற்சிகளை மேற்கொண்ட போது, உள்ளூர் பொதுமக்கள், மற்றும் அரசாங்கத்தின் வேண்டுகோளின் பேரில், அவ்விடத்தை வயாவிளான் மத்திய கல்லூரியின் பயன்பாட்டுக்காகக் கையளித்து பெருமளவு நன்கொடையும் அளித்தார். குரும்பசிட்டியில் சன்மார்க்க சபை என்னும் பெயரில் ஒரு சங்கத்தை 1934 ஆம் ஆண்டில் நிறுவினார்.
1950 ஆம் ஆண்டில் அரசாங்கம் இவரை சமாதான நீதிபதியாக்கிக் கௌரவித்தது.
மறைவு
சில மாதங்களாக நோய்வாய்ப்பட்டிருந்த நா. பொன்னையா மானிப்பாய் கிறீன் மருத்துவமனையில் 1951 மார்ச் 30 அன்று அதிகாலை 4:30 மணிக்குக் காலமானார்.
மேற்கோள்கள்
பகுப்பு:1892 பிறப்புகள் பகுப்பு:1951 இறப்புகள் பகுப்பு:ஈழத்துப் பதிப்பாளர்கள் பகுப்பு:யாழ்ப்பாணத்து நபர்கள் பகுப்பு:இலங்கைப் பத்திரிகையாளர் பகுப்பு:இலங்கைத் தமிழ் ஊடகவியலாளர்கள்
மணக்காட்டூர்
மணக்காட்டூர் என்பது திண்டுக்கல் மாவட்டம் நத்தம் வட்டம் குடகிபட்டி ஊராட்சியில் உள்ள கிராமம். இந்த ஊரின் அருகே இயற்கை எழில் மிகுந்த அய்யனார் அருவி உள்ளது.அதன் அருகே பழமையான அய்யனார் கோவில்உள்ளது.அய்யனார் கோவில்...
சுமார் 200ஆண்டுகளுக்கு முன்னர் புதுக்கோட்டை மாவட்டம் பொன்னமாரவதி பகுதிகளில் இருந்த முத்தரையர் சமூகத்தை சார்ந்த மக்கள் தங்கள் பொருளாதார மேம்பாட்றிக்காக மேற்கு நோக்கி இடம் பெயர்ந்தனர்,அச்சமயம் தங்கள் குல தெய்வங்கள் காவல் தெய்வங்களை அழைத்து வந்தனர்,வந்த மக்கள் அவர்கள் குடிபெயர்ந்த ஊர்களில் தங்கள் கோவில்களை நிறுவிக்கொண்டார்.
அந்த அடிப்படையில் மணக்காட்டூர்,மேற்குப்பட்டி,மந்தைக்குளத்துபட்டி,குப்புலிப்பட்டி,குடகிப்பட்டி என அம்மக்கள் உள்ள பகுதிகளுக்கு மைய இடத்தில் கரந்தமலையில் வைத்து வழிபட்டு வந்தனர்,     1989ம் ஆண்டு கோவில் எழுப்பி முதல் கும்பாபிஷேகம் நடத்தப்பட்டு அந்த பகுதியில் உள்ள எல்லா மக்களுக்கும் காவல் தெய்வமாக அய்யனார் ஆகினார்.. அந்த பகுதியில் வாழும் மக்கள் தங்கள் குழந்தைகளுக்கு மொட்டை அடித்தல் காதுகுத்துதல் போன்ற சடங்குகளை அங்கேயே வைத்து செய்கின்றனர்...புனித தீர்த்தமாக அய்யனார் அருவி உள்ளது..
ஐயனார் கோவில்
கரந்தமலை சாரலில் திண்டுக்கல் முதல் மணக்காட்டூர் வரை செல்லும் சாலையில் மணக்காட்டூரிலிருந்து 3 கி.மீ தொலைவில் உள்ளது. பிரிவிலிருந்து கரந்தமலை நோக்கி 4 கி.மீ நடைப்பயணம் செய்தால் அய்யனார் கோவில் உள்ளது. அக்கோவில் மணக்காட்டூர் மற்றும் அதனைச் சுற்றியுள்ள கிராமங்களுக்கும் காவல் தெய்வமாகவும் வழிபாட்டுத் தலமாகவும் உள்ளது. மணக்காட்டூர் மக்கள் மூன்று ஆண்டுக்கொரு முறை திருவிழா செய்கின்றனர். 1989 ஆம் ஆண்டு கோவில் கட்டி முடிக்கப்பட்டு குடமுழுக்கு செய்யப்பட்டது. இக்கோவிலைச் சுற்றி மாமரங்கள் உள்ளன. கோவிலின் முன்பு இருபெரும் குதிரை சிலைகள் பார்ப்பவர்களைக் கவரும் வண்ணம் உள்ளன. 2013 ஆம் ஆண்டு கோவில் மீண்டும் குடமுழுக்கு செய்யப்பட்டது. கோயில் வளாகத்தின் வலதுபுறம் சின்னக்கருப்பு, இடதுபுறம் பெரிய கருப்பு சுவாமிகள் காவல் தெய்வங்களாக வீற்றிருக்கின்றனர். பூரணவள்ளி தேவி, சுந்தரவள்ளி தேவி சமேதரராய் மூலவர் அய்யனார் சுவாமி அருள்பாலிக்கிறார். கோயில் முன் குதிரை வாகனங்களை வடிவமைத்துள்ளனர்.
அய்யனார் அருவி
மணக்காட்டூரிலிருந்து 8 கி.மீ தொலைவிலும் கோவிலிருந்து 2 கி.மீ தொலைவில் அய்யனார் அருவி உள்ளது. அனைத்துக் காலங்களிலும் தண்ணீர் வந்து கொண்டே இருக்கும். இவ்வருவி நீரில் குளிப்பதால் பித்தம், வாதம், தோல் வியாதிகள் என நாள்பட்ட வியாதிகளைத் தீர்க்கக் கூடியதாக உள்ளதாக நம்பப்படுகிறது.
திண்டுக்கல் மாவட்டம் நத்தம் அருகே மணக்காட்டூர் அருகேயுள்ள அடர்ந்த கரந்தமலை வனத்திற்குள் அய்யனார் சுவாமி எழுந்தருளியுள்ளார். அண்டியோரை வாரியணைக்கும் அற்புத தெய்வமாக அய்யனார் சுவாமி வணங்கப்படுகிறார். குல தெய்வமாகவும், இஷ்ட தெய்வமாகவும், காவல் தெய்வமாகவும் அய்யனார் சுவாமி பக்தர்களின் மனதில் நிரந்தரமாக குடிகொண்டு அருள்பாலிக்கிறார். நோய் தீர்க்கும் மூலிகை அருவி: வன ராஜாவான அய்யனார் சுவாமிக்கு  மண்டபத்துடன் கூடிய கோயில் எழுப்பியுள்ளனர். பழமையான இக்கோயிலுக்கு 20 ஆண்டுக்கு முன் முதல் கும்பாபி ?ஷகமும், சமீபத்தில் இரண்டாவது கும்பாபி ?ஷகமும் மணக்காட்டூர் கிராம மக்கள் மற்றும் பூசாரி வகையறாக்களால் நடத்தப்பட்டது. அய்யனார் கோயிலில் இருந்து 1 கி.மீ., தொலைவு மலைப்பாதையில் நடந்து சென்றால் என்றுமே வற்றாத அய்யனார் மூலிகை அருவியில் தண்ணீர் கொட்டிய வண்ணம் இருக்கும். வனத்தின் மூலிகை காற்றை சுவாசித்து அய்யனார் அருவியில் குளித்து வந்தால் தீராத நோய்களும் அற்றுப்போகும் என்பது நம்பிக்கை.
மணக்காட்டூர் மெயின்ரோட்டில் இருந்து வனத்தில் உள்ள கரந்தமலை அய்யனார் கோயிலுக்கு நடந்து செல்ல வேண்டும். அடர்ந்த வனம் என்பதால் பக்தர்கள் குழுவாக செல்வது பாதுகாப்பு மிக்கது. தனியாக செல்வதை தவிர்க்க வேண்டும். பாலிதீன் பொருட்களை கொண்டு செல்ல வேண்டாம். அய்யனார் அருவியில் குளித்த பின் தியானம் செய்வது சிறப்புமிக்கது. அருவி தீர்த்தம், விபூதியை எடுத்து வந்து நடக்க முடியாதவர்களுக்கு கொடுப்பது சாலச்சிறந்தது. மணக்காட்டூர் பகுதி மக்கள் தங்களுக்கு காவல் தெய்வமாக இருப்பதற்காக அய்யனாரை பூரணை மற்றும் சுந்தரவள்ளி அம்மனுடன் பிரதிஷ்டை செய்து வழிபடத்துவங்கினர். காலப்போக்கில் இது அனைத்து பகுதி மக்களும் வழிபடும் வழிபாட்டு தலமாக மாறியது. அதிசயத்தின் அடிப்படையில்: அற்புதங்களை நிகழ்த்தும் அய்யனார் சுவாமி பூரணவள்ளி தேவி, சுந்தர வள்ளி தேவி சமேதரராய் திண்டுக்கல் அருகே கரந்தமலையில் எழுந்தருளியிருப்பது வேறெங்கும் காணாத தனிச்சிறப்பு.
மேற்கோள்கள்
பகுப்பு:திண்டுக்கல் மாவட்டத்தில் உள்ள கிராமங்கள்
தேசிய அறிவியல் மற்றும் தொழில்நுட்ப அருங்காட்சியகம், லாகூர்
thumb|தேசிய அறிவியல் மற்றும் தொழில்நுட்ப அருங்காட்சியகம், லாகூர்
தேசிய அறிவியல் மற்றும் தொழில்நுட்ப அருங்காட்சியகம், லாகூர் (National Museum of Science and Technology, Lahore) பாக்கித்தான் லாகூர் நகரில் உள்ளது. அருங்காட்சியகம், 1965 ஆம் ஆண்டு லாகூரில் நிறுவப்பட்டது. ஓர் இலாப நோக்கற்ற, சமூக சேவையில் ஈடுபடும் நிரந்தர நிறுவனமாக செயல்படுகிறது. பொதுமக்கள் பார்வையிட அருங்காட்சியகம் திறந்திருக்கும். மனிதகுலத்தின் உறுதியான மற்றும் அருவமான பாரம்பரியத்தையும் அதன் சுற்றுச்சூழலையும் பொதுமக்களின் கல்வி நோக்கத்திற்காக வெளிப்படுத்துகிறது.
1965 ஆம் ஆண்டு நிறுவப்பட்டதிலிருந்து, தேசிய அறிவியல் மற்றும் தொழில்நுட்ப அருங்காட்சியகம் பாக்கித்தானின் ஒரே தேசிய அளவிலான அறிவியல் மற்றும் தொழில்நுட்ப அருங்காட்சியகமாக செயல்பட்டு வருகிறது. ஆரம்பத்தில் இது பொறியியல் மற்றும் தொழில்நுட்ப பல்கலைக்கழக மாணவர்களுக்கு மட்டுமே பயன்பட்டது. பின்னர் 1976 ஆண்டு முதல் பொதுமக்களுக்கும் திறக்கப்பட்டது. பொதுமக்களுக்கு சேவை செய்யும் உணர்வில், இந்த அருங்காட்சியகம் அறிவியல் மற்றும் தொழில்நுட்ப அருங்காட்சியகமாக அதன் செயல்பாடுகளை தொடர்ந்து மேம்படுத்தி கொண்டே வருகிறது. கண்காட்சிகள் மற்றும் அதன் காட்சியகங்கள் விரிவாக்கத்தின் நான்கு கட்டங்களைக் கடந்து சென்றுள்ளன. 2011 ஆம் ஆண்டு பாக்கித்தான் அரசியலமைப்பின் 18 ஆவது திருத்தத்தை அடுத்து அருங்காட்சியகம் பஞ்சாப், அறிவியல் மற்றும் கல்வித் துறையுடன்  இணைக்கப்பட்ட ஒரு துறையாக மாறியது. 2011 ஆம் ஆண்டு நிலவரப்படி அருங்காட்சியகத்தை கிட்டத்தட்ட 100,000 பார்வையாளர்கள் வருகை தந்திருந்தனர்.
மாணவர்களிடையே அறிவியல் விழிப்புணர்வு
அறிவியல் விழிப்புணர்வு மாணவர்களிடையே ஆராய்ச்சி, விசாரணை மற்றும் புதிய சிந்தனைகளை உருவாக்க வழிவகுக்கிறது. எப்போதாவது சில ஆரோக்கியமான போட்டிகள் மாணவர்களுக்கு அருங்காட்சியகத்தில் ஏற்பாடு செய்யப்படுகின்றன. ஆண்டுதோறும் கட்டுரை எழுதுதல், அறிவியல் வினாடி-வினா மற்றும் அறிவியல் கண்டுபிடிப்பு போன்ற போட்டிகளும் நடத்தப்படுகின்றன.
அருங்காட்சியக அமைவிடம்
இந்த அறிவியல் மற்றும் தொழில்நுட்ப அருங்காட்சியகம் பெருந் தட சாலையில், லாகூரில் உள்ள பொறியியல் மற்றும் தொழில்நுட்ப பல்கலைக்கழகத்திற்கு அருகில் அமைந்துள்ளது.
புற இணைப்புகள்
பகுப்பு:பாக்கித்தான் பகுப்பு:பாக்கித்தானிலுள்ள அருங்காட்சியகங்கள்
கலை (கோணம்)
கலை அல்லது பாகைத்துளி (ஆங்கிலம்: Minute of Arc) என்பது கோணத்தின் துணை அலகாகும். இது பாகையில் அறுபதிலொருபாகம் (1⁄60) ஆகும்; மேலும் 60 விகலைகள் ஒரு கலைக்கு சமமாகும். இது (') என்ற குறியீடினால் குறிக்கப்படுவது வழக்கம். 50' என எழுதும்போது அது 50 கலை என்பதைக் குறிக்கும்.
ஓர் பாகை என்பது ஒரு வட்டத்தின் முந்நூற்று அறுபதிலொருபாகம் (1⁄360) என்றால், ஓர் கலை என்பது ஒரு வட்டத்தின் 1⁄21600 (அல்லது, ஆரையத்தில் undefined⁄10800) பாகம். இது மிகச்சிறிய கோணங்களுடன் தொடர்புடைய வானியல், பார்வை அளவையியல், கண்ணியல், ஒளியியல், நில அளவியல் மற்றும் மறைசுடுதல் ஆகிய துறைகளில் பயன்படுத்தப்படுகிறது.
வானியல்
இவ்வகை சிறு கோணங்கள் வானியலில் தொலைவில் உள்ள விண்மீன்கள் பற்றிய அளவீடுகளுக்கு மிகவும் பயன்படுவது
இதனையும் பார்க்க
பகுப்பு:கோண அலகுகள்
அல்-கரவிய்யீன் பல்கலைக்கழகம்
அல்-கரவிய்யீன் பல்கலைக்கழகம் அல்லது அல்-கரவிய்யீன் (جامعة القرويين) என்பது மொரோக்கோவின் ஃபிசு நகரில் அமைந்துள்ள ஒரு பல்கலைக்கழகம் ஆகும். இது 1947 இற் பல்கலைக்கழகமாக நிறுவப்பட்டதாயினும் இதன் தொடக்கம் பொ.கா. 859 ஆம் ஆண்டிலாகும். அப்போது இது ஒரு மத்ரசாவாக, அதாவது பள்ளிவாசற் பள்ளிக்கூடமாக நிறுவப்பட்டது. கரவிய்யீன் மத்ரசா முஸ்லிம் உலகின் முதன்மையான ஆன்மீகக் கல்வி நிறுவனங்களில் ஒன்றாகவே இருந்து வந்துள்ளதுடன் இப்போதும் அவ்வாறே செயற்படுகின்றது.
நடுக் காலத்தின்போது முஸ்லிம் உலகுக்கும் ஐரோப்பாவுக்கும் இடையிற் கல்வி மற்றும் பண்பாட்டுத் தொடர்பினைப் பேணுவதில் அல்-கரவிய்யீன் மத்ரசா மிகச் சிறப்பான பங்கு வகித்துள்ளது. ஐரோப்பிய மறுமலர்ச்சிக் காலத்தின்போது ஐரோப்பியர்களின் கண்டுபிடிப்புகளுக்காகப் பெரிதும் உதவிய வரைபடங்களை வரைந்திருந்தவரான வரைபடக் கலை வல்லுநர் முகம்மது அல்-இத்ரீசி (இ. 1166) ஃபிசு நகரிற் சில காலம் இருந்தார். அப்போது அவர் அல்-கரவிய்யீன் மத்ரசாவிற் சில காலம் பயின்றதாக அல்லது வேலை செய்ததாகக் கருதப்படுகிறது. இசுலாமிய மற்றும் யூத சமுதாயங்களைத் தம் அறிவாற் பெரிதும் கவர்ந்த பேரறிஞர்கள் பலரை இந்த மத்ரசா உருவாக்கியுள்ளது. அவர்களுள் இப்னு றுசைத் அல்-சப்தி (இ. 1321), முகம்மது இப்னு அல்-ஹஜ் அல்-அப்தரி அல்-ஃபாசி (இ. 1336), மாலிகி இசுலாமிய சட்டப் பள்ளியின் முதன்மையா அறிஞர்களுள் ஒருவரான அபூ இம்றான் அல்-ஃபாசி (இ. 1015), பெயர் பெற்ற பயணியும் எழுத்தாளருமான லியோ அஃப்ரிகானுசு மற்றும் ரபீ மோசே பின் மைமோன் ஆகியோர் குறிப்பிடத் தக்கோராவர்.
பல்கலைக்கழக மட்டத்திலான பட்டங்களை வழங்குவனவும் பன்னெடுங்காலமாகத் தொடர்ச்சியாக இயங்குவனவுமான நிறுவனங்களில் உலகிலேயே மிகவும் பழைமையானது அல்-கரவிய்யீன் பல்கலைக்கழகமேயெனக் கின்னசு உலக சாதனை நூல் சான்று வழங்கியுள்ளது. எனினும், இந்தக் கோரிக்கை மத்ரசாக்களுக்கும் நடுக் காலத்திய பல்கலைக்கழகங்களுக்கும் இடையிலான வேறுபாடுகளைக் கருதுகையில், வித்தியாசமானதாகவே தோன்றுகிறது. ஏனெனில், இந்தக் கல்வி நிறுவனம் மத்ரசா என்ற நிலையிலிருந்து பல்கலைக்கழகம் என மாற்றம் பெற்றதாகும். அக்காலத்தில் வழங்கப்பட்ட இசுலாமிய இஜாசா சான்றிதழ்களின் முறைமையைப் பின்பற்றியே நடுக்காலத்திய கலாநிதிச் சான்றிதழ்களும் இக்காலத்திய பல்கலைக்கழகப் பட்டச் சான்றிதழ்களும் தோற்றம் பெற்றன. 1947 இல் இந்த மத்ரசா பல்கலைக்கழகமாக மீளமைக்கப்பட்டது. . அதற்கு முன்னர், இது வெறுமனே "அல்-கரவிய்யீன்" என்றே அழைக்கப்பட்டது.
மத்ரசா
அல்-கரவிய்யீன் மத்ரசாவானது உண்மையில் ஒரு பள்ளிவாசலின் ஒரு பகுதியாகும். பொ.கா. 859 ஆம் ஆண்டு முகம்மது அல்-பிஹ்ரி என்ற செல்வந்தரின் மகளான பாத்திமா அல்-பிஹ்ரி என்பவரால் இது உருவாக்கப்பட்டது. அவர்களின் குடும்பம் ஒன்பதாம் நூற்றாண்டின் தொடக்கத்தில் இன்றைய தூனிசியாவின் கைரவானிலிருந்து மொரோக்கோவின் ஃபிசு நகரின் மேற்குப் புறமாக இருக்கும் கைரவான் குடியேற்றவாசிகள் வாழ்ந்த பகுதிக்குக் குடிபெயர்ந்தது. அவர்களின் ஊர்ப் பெயர் காரணமாகவே இந்த மத்ரசாவிற்கும் "அல்-கரவிய்யீன்" என்று பெயரிடப்பட்டது. நன்கு கற்பிக்கப்பட்டோரான பாத்திமாவும் அவரது தங்கை மர்யமும் தம் தந்தையிடமிருந்து பெருமளவு பணத்தை வாரிசுரிமையாகப் பெற்றனர். அச்செல்வத்திலிருந்து தம் சமுதாயத்தினருக்காக ஒரு பள்ளிவாசலைக் கட்டுவிப்பதற்காகத் தம் முழுச் சொத்தையும் வழங்குவதாகப் பாத்திமா உறுதி பூண்டார்.
வரலாறு
இந்த மத்ரசா, அரசியல் அடிப்படையில் வலிய சுல்தான்கள் பலரின் ஆதரவைப் பெற்றது. மரீனிய அரச மரபின் சுல்தான் அபூ இனான் பாரிசினால் 1349 ஆம் ஆண்டு தொடங்கப்பட்ட இதன் நூலகம் மிகப் பெருமளவிலான கையெழுத்து மூல ஆவணங்களைக் கொண்டுள்ளது. இங்கு பாதுகாக்கப்பட்டுள்ள பெறுமதி மிக்க கையெழுத்து மூல ஆவணங்களில் மான் தோலில் எழுதப்பட்ட இமாம் மாலிக் அவர்களின் அல்-முவத்தா, முகம்மது நபியின் வாழ்க்கை வரலாற்றை முதலாவதாகச் சரிவரத் தொகுத்தெழுதிய "சீறா இப்னு இஸ்ஹாக்", சுல்தான் அஹ்மத் அல்-மன்சூரினால் 1602 ஆம் ஆண்டு இம்மத்ரசாவுக்கு வழங்கப்பட்ட புனித குர்ஆனின் கையெழுத்துப் பிரதி, இப்னு கல்தூன் எழுதிய "அல்-இபார்" என்ற நூலின் மூலப் பிரதி என்பன அடங்கும். குர்ஆன் மற்றும் பிக்ஹு (இசுலாமிய சட்டக்கலை) என்பவற்றுக்குக் கூடுதலாக இங்கு இலக்கணம், சொற்பொழிவு, அளவையியல், மருத்துவம், கணிதம், வானியல், வேதியியல், வரலாறு, புவியியல், இசை என்பனவும் கற்பிக்கப்படுகின்றன.
அல்-கரவிய்யீன் நடுக்காலத்தில் முஸ்லிம்களுக்கும் ஐரோப்பியர்களுக்கும் இடையிலான பண்பாட்டு மற்றும் அறிவியற் பரிமாற்றத்தின் தலையாய இடமாக விளங்கியது. கெட்டிக்கார அறிஞர்களான யூத அறிஞர் இப்னு மைமுன் (மைமோனிடெசு) (1135–1204), அல்-இத்ரீசி (இ. 1166 பொ.கா.), இப்னு அல்-அரபி (1165-1240 பொ.கா.), இப்னு கல்தூன் (1332-1395 பொ.கா.), இப்னு அல்-கதீப், அல்-பித்ரூஜி (அல்பெத்ராஜியுசு - Alpetragius), இப்னு ஹிர்சிஹிம், அல்-வஸ்ஸான் போன்ற பலரும் மாணவராக அல்லது ஆசிரியராக இந்த மத்ரசாவுடன் தொடர்புள்ளோராயிருந்தனர். இங்கு வந்த கிறித்தவ அறிஞர்களுள் பெல்ஜியம் நாட்டவரான நிக்கோலசு கிளைனார்ட்சு மற்றும் நெதர்லாந்து நாட்டவரான கோலியுசு என்போர் குறிப்பிடத் தக்கோராவர்.
பல்கலைக்கழகம்
1947 இல் இந்த மத்ரசா முழுமையான பல்கலைக்கழகம் என்ற நிலைக்கு உயர்த்தப்பட்டது.
பள்ளிவாசலின் கட்டிட அமைப்பு
அல்-கரவிய்யீன் பள்ளிவாசல் அடுத்தடுத்துத் தொடர்ச்சியாக வந்த அரச மரபுகளாற் பெரிதாக்கப்பட்டு, 20,000 பேருக்கும் கூடுதலானோர் ஒரே நேரத்திற் தொழுகையில் ஈடுபடத் தக்கதாக வட ஆபிரிக்காவிலேயே மிகப் பெரிய பள்ளிவாசலாக ஆக்கப்பட்டது. இசுபகான் அல்லது இசுத்தான்புல் போன்ற நகரங்களில் உள்ள பெரிய பள்ளிவாசல்களுடன் ஒப்பிடும்போது, அல்-கரவிய்யீன் பள்ளிவாசலின் அமைப்பு சிக்கலான கட்டிட அமைப்பாக உள்ளது. இதன் தூண்களும் வளைவுகளும் தனி வெள்ளை நிறத்திலுள்ளன; வாசலில் நல்ல தரைவிரிப்புக்களுக்குப் பதிலாகக் கோரைப் பாய்களே விரிக்கப்பட்டுள்ளன. எனினும், இடைவிடாது காணப்படும் வளைவுகள் ஒரு விதமான மாட்சிமையையும் அந்தரங்கத்தையும் கொண்டிருப்பதாகக் காட்டுகின்றன. அறைகளும் மேடைகளும் வெளிப்புற முற்றமும் எளிய முறையில் அமைக்கப்பட்டிருப்பினும் மிக உயர்ந்த தரத்திலான ஓடுகளையும், வடிவமைப்புக்களையும், மரச் செதுக்கல்களையும் ஓவியங்களையும் கொண்டிருக்கின்றன.
இந்தப் பள்ளிவாசலின் இன்றைய தோற்றம் ஆயிரம் ஆண்டுகளுக்கும் மேலாக அமைக்கப்பட்ட கட்டிட நுணுக்கங்களின் தொகுப்பாகவே அமைந்துள்ளது. முதலில் இப்பள்ளிவாசல் 30 மீ நீளமாயும் குறுக்காக நான்கு உள்வரிகள் உள்ளதாயும் பெரிய முற்றத்தைக் கொண்டுமே இருந்தது. இதன் முதலாவது விரிவாக்கம் குர்துபாவின் உமையா கலீபாவான மூன்றாம் அப்துர் ரஹ்மானினால் பொ.கா. 956 இல் மேற்கொள்ளப்பட்டது. அப்போது இதன் தொழுமிடம் விரிவாக்கப்பட்டதுடன் மினாரா மீளமைக்கப்பட்டது. இந்த மினாராவே அக்காலத்தில் வட ஆபிரிக்காவின் மினாராக்களுக்கெல்லாம் முன்மாதிரியாகத் திகழந்தது. அக்காலத்தில் ஃபிசு நகரிலிருந்த ஏனைய பள்ளிவாசல்களில் எல்லாம் அல்-கரவிய்யீன் பள்ளிவாசலின் அதான் (தொழுகை அழைப்பு) ஒலிக்கப்பட்ட பின்னரே அதான் ஒலிக்கப்பட்டது. அல்-கரவிய்யீன் பள்ளிவாசலின் மினாராவில் தொழுகை நேரங்களைக் குறித்து வைப்பதற்கான தாருல் முவக்கித் எனப்படும் தனியறையொன்றும் காணப்படுகிறது.
இதன் மிகப் பெரிய மீள் கட்டுமானம் அல்-முராவிய சுல்தான் அலீ இப்னு யூசுப் இனால் 1135 ஆம் ஆண்டு முன்னெடுக்கப்பட்டது. அப்போது 3000 சமீ பரப்பளவில் 18 முதல் 21 உள்வரிகள் உள்ளதாக அமைக்குமாறு உத்தரவிடப்பட்டது. இப்பள்ளிவாசலின் இன்றைய தோற்றம் அதிலிருந்தே உருப் பெற்றது. இங்கு குதிரைக் குளம்பு வடிவிலான வளைவுகள், அந்தலூசியக் கலைவடிவங்களால் அலங்கரிக்கப்பட்டனவும் கூபி எழுத்தணிகளைக் கொண்டனவுமான ஓவியங்கள் என்பனவும் காணப்படுகின்றன.
16 ஆம் நூற்றாண்டில், சஅதி அரச மரபினர் இப்பள்ளிவாசலின் முற்றத்தின் வடக்கு மற்றும் தெற்கு எல்லைகளில் இரண்டு பெரும் நடைபாதைப் படிக்கட்டுக்களை அமைத்தனர்.
புகழ் மிக்க மாணவர்கள்
அல்லால் அல்-ஃபாசி
லியோ அஃப்ரிகானுசு
அப்துல் கரீம் அல்-கத்தாபி
இப்னு கல்தூன்
மேற்கோள்களும் குறிப்புகளும்
பகுப்பு:மத்ரசாக்கள் பகுப்பு:இசுலாமியப் பல்கலைக்கழங்கள் பகுப்பு:மொரோக்கோ பல்கலைக்கழகங்கள் பகுப்பு:மொரோக்கோ பள்ளிவாசல்கள்
கந்தவனம்
விளக்ப்படங்கள்
2001 ஆம் ஆண்டு மக்கள் தொகை கணக்கெடுப்பின்படி,கந்தவனம்  கிராமத்தில்  மொத்தம் 704 பேர். இதில் 343 ஆண்களும் 361 பெண்களும் உள்ளனர். பாலின விகிதம் 1052. கல்வியறிவு விகிதம் 60.63 ஆகும்.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
பொலிகார்ப்பு
பொலிகார்ப்பு (Πολύκαρπος Polýkarpos; கி.பி 69–155) என்பவர் 2ஆம் நூற்றாண்டில் வழ்ந்த சிமைரனா நகரின் கிறித்தவ ஆயராவார். பொலிகார்ப்புவின் மறைசாட்சியம் என்னும் நூலின் படி, இவரை உயிருடன் தீயிட்டு கொளுத்த முயன்றபோது அது பயனளிக்காததால், கத்தியால் குத்தி கொலைசெய்யப்பட்டார். கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்கம் மற்றும் லூதரனியம் இவரை புனிதர் என ஏற்கின்றது.
இவரை திருத்தூதர் யோவானின் சீடர் என இரனேயு மற்றும் திர்துலியன் ஆகியோர் குறிக்கின்றனர். புனித ஜெரோம் பொலிகார்ப்பு யோவானின் சீடர் என்றும், யோவானே இவரை சிமைரனா நகரின் ஆயராக திருப்பொழிவு செய்தார் எனவும் கூறியுள்ளார்.
உரோமையின் கிளமெண்ட் மற்றும் அந்தியோக்கு இஞ்ஞாசியாரோடு, புனித பொலிகார்ப்பும், அப்போஸ்தலிக்க தந்தையர்களுள் (Apostolic Fathers) மிக முக்கியமானவராகக் கருதப்படுகின்றார். இவரால் எழுதப்பட்டதாக தற்போது உள்ள ஒரே ஆவணம் பொலிகார்ப்பு பிலிப்பியர்களுக்கு எழுதிய திருமுகம் ஆகும். இதனை முதன்முதலில் குறித்தவர் இரனேயு ஆவார்.
பாலிகார்ப், இரத்தசாட்சியாக இறந்த நாளில் கூறியதாக பதிவு செய்யப்பட்டுள்ளது: "எண்பத்தாறு ஆண்டுகள் நான் அவருக்கு சேவை செய்தேன், அவர் எனக்கு எந்தத் தவறும் செய்யவில்லை." இது அவருக்கு அப்போது எண்பத்தாறு வயதாக இருந்தது[16] அல்லது அவர் மதம் மாறிய பிறகு எண்பத்தாறு ஆண்டுகள் வாழ்ந்திருப்பதைக் குறிக்கலாம்.[3]
பாலிகார்ப் தொடர்ந்து கூறுகிறார்: "என் ராஜாவையும் இரட்சகரையும் நான் எப்படி அவதூறு செய்ய முடியும்? ஒரு பருவத்திற்கு எரிந்து, சிறிது நேரத்திற்கு பின்பு அணைந்துபோகும் நெருப்பால் நீங்கள் என்னை அச்சுறுத்துகிறீர்கள்; ஆனால் துன்மார்க்கருக்காக தயாரிக்கப்பட்ட நித்திய தண்டனையின் நெருப்பைப் பற்றி நீங்கள் அறியாதவர்களாயிருக்கிறீர்கள்."
அவரது பிரியாவிடையின் போது, ​​அவர் கூறினார்: "தந்தையே, இந்த நேரத்திற்கு என்னை தகுதியானவர் என்று தீர்ப்பளித்ததற்காக நான் உங்களை துதிக்கிறேன், அதனால் தியாகிகளுடன் நான் கிறிஸ்துவின் கோப்பையை பகிர்ந்து கொள்ள முடியும்."[13]
மேற்கோள்கள்
பகுப்பு:கிறித்தவ மறைசாட்சிகள் பகுப்பு:கிறித்தவ இறையியலாளர்கள் பகுப்பு:திருச்சபைத் தந்தையர்கள் பகுப்பு:கிறித்தவப் புனிதர்கள் பகுப்பு:69 பிறப்புகள் பகுப்பு:155 இறப்புகள் பகுப்பு:கத்தோலிக்க மறைவல்லுநர்கள்
நாடாளுமன்றம்
நாடாளுமன்றம் அல்லது பாராளுமன்றம் (parliament) என்பது ஒரு நாட்டின் சட்டவாக்க அவை (சட்டங்களை ஆக்கும் இடம்) ஆகும். பொதுவாக இது மக்களாட்சிக்கான அரசு ஒன்றின் சட்டவாக்க அவையைக் குறிக்கும். ஒரு நாடாளுமன்றம் பொதுவாக பின்வரும் மூன்று வகையான செயற்பாடுகளைக் கொண்டிருக்கும்: பிரதிநிதிகள் அவை, சட்டவாக்கம், மற்றும் நாடாளுமன்றக் கட்டுப்பாடு.
தோற்றம்
சிசிலி நாடாளுமன்றமே உலகின் மிகப் பழமையான நாடாளுமன்றம் எனக் கருதப்படுகிறது. ஐசுலாந்து பரோயே ஆகியவற்றின் நாடாளுமன்றங்களும் மிகப் பழமையானவை, ஆனாலும் இவற்றுக்கு முடிவெடுக்கும் அதிகாரங்கள் இருக்கவில்லை.
நாடாளுமன்ற அரசாங்கம்
நாடாளுமன்றங்கள் என அழைக்கப்படும் சட்டவாக்க அவைகள் பொதுவாக அரசு ஒன்றின் நாடாளுமன்ற முறையின் கீழ் நடத்தப்படுகின்றன. இங்கு அரசியலமைப்பின் படி, செயலாட்சியரே நாடாளுமன்றத்திற்கு பதில் கூறக் கடப்பாடுடையவர்கள். நாடாளுமன்றங்கள் பொதுவாக ஈரவை அல்லது ஓரவை முறைமைகளைக் கொண்ட அவைகளைக் கொண்டுள்ளன. ஆனாலும் மூவவை முறை போன்ற சில சிக்கலான முறைமைகளும் இருந்துள்ளன.
நாடாளுமன்றத்தின் கீழவையின் பெரும்பான்மைக் கட்சியின் தலைவராக இருப்பவரே பொதுவாக நாட்டின் பிரதமராகத் தேர்ந்தெடுக்கப்படுவார். அவையின் நம்பிக்கையை அவர் பெற்றிருக்க வேண்டும். கீழவையின் உறுப்பினர்கள் பிரதமரில் கொண்டுள்ள நம்பிக்கை குறைந்தால், அவர்கள் பிரதமருக்கு எதிராக நம்பிக்கையில்லாத் தீர்மானம் கொண்டு வந்து அதனை நிறைவேற்றி, அவரைப் பதவியில் இருந்து நீக்க முடியும்.
ஆசிரியர் கல்விக்கான தேசியக் கலைத்திட்ட வடிவமைப்பு 2009
ஆசிரியர் கல்விக்கான தேசியக் கலைத்திட்ட வடிவமைப்பு 2009  (National Curriculum Framework for Teacher Education 2009) என்பது இந்திய அரசு அமைப்பான தேசிய ஆசிரியர் கல்விக் குழுமத்தால், தேசிய ஆசிரியர் கல்விச் சட்டம் ( #73, 1993) இன் கீழ் தேசிய ஆசிரியர் கல்விக்குத் தேவையான மாற்றங்களையும், புதுப்பித்தல்களையும் முன்மொழிவதற்காக அமைக்கப்பட்ட ஒரு கலைத்திட்ட வரைவாகும்.
கட்டமைப்பின் வரலாறு
இக்கலைத்திட்ட வடிவமைப்பானது தேசிய ஆசிரியர் கல்விக் குழுமத்தால் பள்ளி ஆசிரியர், பட்டதாரி ஆசிரியர், முதுகலைப் பட்டதாரி ஆசிரியர், முனைவர் பட்டம் ஆகிய நிலைகளில் ஆசிரியர்களைப் பயிற்றுவிக்க தர மற்றும் அளவு மேம்பாட்டிற்கான கருத்துக்களை வழங்குவதற்காக உருவாக்கப்பட்டதாகும்.இதன் முந்தைய கலைத்திட்ட வடிவமைப்பானது 1978 இல் இதே குழுமத்தால் உருவாக்கப்பட்டது (அந்த நேரத்தில் அது ஒரு சுயாதீன அமைப்பாக இல்லாமல் ஒரு துறையாக இருந்தது). 1988 ஆம் ஆண்டில் தேசியக் கல்வியியல் ஆரய்ச்சி மற்றும் பயிற்சிக் குழுவால் தரமான ஆசிரியர் கல்விக்கான கலைத்திட்டம் உருவானது.
கட்டமைப்பின் நோக்கங்கள்
வரைவுக் கலைத்திட்ட வடிவமைப்பின்படி பின்வரும் இலக்குகள் நிர்ணயிக்கப்பட்டுள்ளன. இந்த வரைவிலிருந்து உருவாக்கப்பட்ட ஆசிரியர் கல்விக்கான தேசிய பாடத்திட்டக் கட்டமைப்பு, ஆசிரியர் கல்வியின் ஆர்வமூட்டுதலின் தேவையின் முக்கியத்துவத்தினைக் காட்டுகிறது, இது பணிமுன் பயிற்சி மற்றும் பணியிடைப் பயிற்சிக்கான ஆசிரியர் கல்வி மற்றும் ஆசிரியர் பயிற்றுநர்களைத் தயார்படுத்துதல் ஆகியவற்றை உள்ளடக்கியுள்ளது. இதன்முழு ஆவணமும் கருத்து வரைபடமாகக் குறிப்பிடப்பட்டுள்ளது.
மேற்கோள்கள்
பகுப்பு:கல்வி பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
ஜான் ஊர்த்
ஜான் என்றிக் ஊர்த் (Jan Hendrik Oort, ( or ; 28 ஏப்பிரல் 1900 – 5 நவம்பர் 1992) நெதெர்லந்து சார்ந்த ஒரு டச்சு வானியலாலர். இவர் பால்வழி பற்றிய புரிதலில் பெரும்பங்களிப்பு செய்துள்ளார். இவர் ஒரு கதிர்வீச்சு வானியல் முன்னோடி. நியூயார்க் டைம்சு இதழ் தன் நினைவேந்தலில் இவரை இந்த நூற்றாண்டின் ”புடவி தேட்டத்தில் பெரும்பணியாற்றிய முன்னோடி வானியலாளர்களில் ஒருவராக” பாராட்டியுள்ளது. ஐரோப்பிய விண்வெளி முகமையின் வலைத்தளம்  இவரை  “இருபதாம் நூற்றாண்டின் தலைசிறந்த வானியலாளராக்க் கருதுவதோடு இவர் தன் அரிய கண்டுபிடிப்புகளால் வானியலையே புரட்சிகரமாக மாற்றியதாகக் கூறுகிறது.” ஊர்த்தின் பெயர் 1955 இல்  நூறு வாழும் பெருமக்களில் ஒருவராக லைஃப் இதழில் வெளியிடப்பட்டது. போருக்குப் பின்னரான வானியலில் நெதெர்லாந்தை அதன் முன்னணிக்கு வந்தவரகக் கருதப்படுகிறார்.”
ஊர்த் பால்வழி சுழல்கிறதென்று தீர்மானிது, சூரியன் அதன் மையத்தில் அமையவில்லையென்று உறுதிப்படுத்தினார். இவர் 1932 இல் கரும்பொருண்ம்ம் நிலவுவதையும் முன்மொழிந்தார். இதுவே புடவியின் 84.5% பங்களவுக்கு அமைகிறதென்றார். இதன் ஈர்ப்பே விண்மீன்களைப் களக்கொத்துகளாக்கி, அவற்றைப் பால்வெளிகளின் சரங்களாக அணிதிரட்டுகிறதென்றார்.” இவர்தான் பால்வெளியின் புறவட்டத்தை அதாவது பால்வழியின் விண்மீன்களின் குழுவொன்று முதன்மை வட்டத்தின் வெளியே சுற்றி வருவதைக் கண்டறிந்தார். இவர் மேலும் வால்வெள்ளிகள் வட்டணைகளில் சுற்றிவருவதைத் தெளிவாகக் கூறியதோடு அவற்றின் பல கருத்துப்படிமங்களையும் உருவாக்கினார் “implied there was a lot more solar system than the region occupied by the planets.”
பிரான்ஸ் தலித் மாநாடு
பிரான்ஸ் தலித் மாநாடு பிரான்ஸ் இலங்கைத் தலித் சமூக மேம்பாட்டு முன்னணியிரால் முதன்முறையாக ஒக்டோபர் 20, 21 2007 காலப்பகுதிகளில் பாரிசில் நடைபெறுகிறது. "இலங்கைத் தலித்மக்களின் எதிர்கால சமூக பொருளாதார அரசியல் முன்னேற்றம் கருதிய வேலைத்திட்டங்களை உத்வேகப்படுத்தும் நோக்கில் இம்மாநாடு நடத்தப்பட்டது."
ஜான் ஊர்த்
ஊர்த் முகிலும் ஊர்த் மாறிலிகளும் சிறுகோள் 1691உர்த்தும் இவரது பெயரால் வழங்குகின்றன.
தகைமைகள்
விருதுகள்
பிரான்ஸ் தலித் மாநாடு
இந்த மாநாடு தமிழ்த் தேசியத்துக்கு, குறிப்பாக தமிழீழ விடுதலைப் புலிகளுக்கு எதிரான கருத்துப் போக்கை கொண்டுள்ளது என சிலரால் விமர்சிக்கப்பட்டுள்ளது.
ஜான் ஊர்த்
தகைமைகள்
இவர் பெயரிடப்பட்டவை
உறுப்பினர்த் தகுதிகள்
பிரான்ஸ் தலித் மாநாடு
புகலிடத்தில் சாதியம்
இந்த மாநாடு இலங்கைத் தமிழர்கள் புகலிடத்தில் சாதி தொடர்பாக மேற்கொள்ளும் ஒரு முக்கிய நிகழ்வு ஆகும். புகலிடத்தில் சாதிய சமூகக் கட்டமைப்பின் அழுத்தம் இறுக்கமாக தொடர முடியாவிட்டாலும், திருமணம், ஊர் ஒன்றியங்கள் ஊடாக புகலிடங்களிலும் சாதியக் கட்டமைப்பின் தாக்கம் தொடர்ந்து இருந்தே வருகின்றது என்பது இங்கு குறிக்கத்தக்கது.
ஜான் ஊர்த்
தகைமைகள்
இவர் இறந்த பிறகு நோபெல் பரிசாளரான சுப்ரமணியன் சந்திரசேகர், "வானியலின் ஓக் மரம் சாய்ந்திடவே, அதன் அரிய நிழலை இழந்து விட்டோம்." எனக் குறிப்பிட்டுள்ளார்.
பிரான்ஸ் தலித் மாநாடு
வெளி இணைப்புகள்
பகுப்பு:தலித்தியல் பகுப்பு:சாதிகள் பகுப்பு:பிரான்சில் தமிழ் மாநாடுகள் பகுப்பு:2007 தமிழ் மாநாடுகள்
ஜான் ஊர்த்
வெளி இணைப்புகள்
பகுப்பு:1900 பிறப்புகள் பகுப்பு:1992 இறப்புகள் பகுப்பு:டச்சு வானியலாளர்கள் பகுப்பு:அண்டவியலாளர்கள்
கராச்சி கோளரங்கம்
கராச்சி கோளரங்கம் (PIA Planetarium, Karachi) பாக்கித்தான் நாட்டின் கராச்சி நகரில் அமைந்துள்ள ஒரு கோளரங்கமாகும். கோளரங்கத்தில் வான-குவிமாடம் ஒன்றும் கோளரங்கப் பூங்காவில் போயிங் 720 ஏபி-ஏ.எக்சு.எல். என்ற வர்த்தக விமானம் ஒன்றும் உள்ளன. கோளரங்கம் அறிவியல் மாணவர்களுக்கு கல்வியை வழங்குகிறது. விண்வெளி ஆர்வம் கொண்ட, குறிப்பாக குழந்தைகள் மற்றும் மாணவர்களுக்காக ஏராளமான விண்மீன்கள் தொடர்பான கல்வி வள சேவைகள் இங்கு வழங்கப்படுகின்றன. உருது மற்றும் ஆங்கிலம் போன்ற மொழிகள் பயன்படுத்தப்படுகின்றன. 250 பேர் அமர்ந்து பார்வையிடும் வசதியை கோளரங்கம் பெற்றுள்ளது. 1985 ஆம் ஆண்டு முதலில் கராச்சியிலும் பின்னர் லாகூரிலும் நிறுவப்பட்டது. பாக்கித்தான் பன்னாட்டு விமான நிறுவனத்தின் கீழ் கராச்சி கோளரங்கம் செயல்படுகிறது.
மேற்கோள்கள்
பகுப்பு:பாக்கித்தான் பகுப்பு:பாக்கித்தானிலுள்ள கட்டிடங்கள்
பி. ஆடலரசன்
'''பி. ஆடலரசன்''' (	P. Adalarasan) ஓர் இந்திய அரசியல்வாதியும், தமிழகத்தின்    சட்டமன்ற உறுப்பினரும் ஆவார்.இவர் திமுக கட்சியை சேர்த்தவர். இவர் 2016 ஆம் ஆண்டு தேர்தலில்  திருத்துறைப்பூண்டி சட்டமன்றத் தொகுதியிலிருந்து, திராவிட முன்னேற்றக் கழகத்தின் வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள்
வெள்ளிவீதியார்
வெள்ளிவீதியார் சங்ககாலப் பெண்புலவர்களில் ஒருவர். சங்கத்தொகை நூல்களில் 13 பாடல்கள் இவரால் பாடப்பட்டவை.
சங்ககால ஔவையார் இந்த வெள்ளிவீதியாரைப் பற்றிக் குறிப்பிட்டுள்ளார்.
ஔவையார் பாராட்டு
தலைவன் பொருள்செயப் பிரியப்போவதைத் தோழி தலைவியிடம் சொல்கிறாள். தலைவி தானும் தலைவனுடன் செல்ல விரும்புவதாகக் குறிப்பிடுகிறாள். அப்போது வெள்ளிவீதி போலச் செல்ல விரும்புகிறேன் என்கிறாள். - அகம் 147
வெள்ளி வீதியார் செயல்
ஔவையார் குறிப்பிலிருந்து வெள்ளிவீதியார் பொருளீட்டச் சென்ற தன் கணவனுடன் தானும் சென்றார் எனத் தெரியவருகிறது.
அகம் 45
பசலை அலர் ஆதிமந்தி வானவரம்பன்
அகம் 362
யாறு - பாம்பு விடரில் பாய்ந்தது.
வல்லியம் - யானை குத்திய வலியால் கல்லளை(குகை)யில் பதுங்கியது.
மலைப்பட்டி ஊராட்சி
மலைப்பட்டி ஊராட்சி (Malaipatti Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 943 பேர் ஆவர். இவர்களில் பெண்கள் 505 பேரும் ஆண்கள் 438 பேரும் உள்ளடங்குவர்.
வெள்ளிவீதியார்
அகம் 362
இவற்றையெல்லாம் எண்ணித் தலைவி கவலை கொள்வதாகத் தோழி, சிறைப்புறத் தலைவனுக்குக் கேட்கும்படி சொல்கிறாள்.
குறுந்தொகை 27
தலைவன் பிரிவைத் தலைவி தாங்கிக்கொள்ளமாட்டாள் எனக் கவலைப்பட்ட தோழிக்குத் தலைவி சொல்கிறாள்.
மலைப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
வெள்ளிவீதியார்
குறுந்தொகை 27
(நான் தாங்கிக்கொள்வேன்.) என் மேனி அழகு எனக்கும் பயன்படாது, என் தலைவனுக்கும் பயன்படாமல் பசலை தின்றுவிட்டுப் போகட்டும். கன்றுக் குட்டியும் குடிக்காமல், கறக்கும் பாத்திரத்திலும் விழாமல் நல்ல பசுவின் மடியிலுள்ள இனிய பால் நிலத்தில் கொட்டிவிட்டது போல என் அழகு பயனில்லாமல் போகட்டும்.
மலைப்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
வெள்ளிவீதியார்
குறுந்தொகை 44
காதலனுடன் சென்றுவிட்ட தன் மகளைத் தேடிக்கொண்டு செவிலித்தாய் செல்பவள் சொல்கிறாள். என் கால்கள் நடந்து நடந்து எட்டடி வைக்கும் திறத்தை இழந்துவிட்டன. கண்கள் தேடித் தேடி ஒளி மங்கிவிட்டன. வானத்திலுள்ள மீன்களைக் காட்டிலும் பலரை இந்த உலகில் பார்க்கிறேன். (என் மகளை மட்டும் காண முடியவில்லை)
குறுந்தொகை 58
தலைவன் தலைவியை எண்ணிக் காமத்தால் துடிக்கிறான். பாங்கன் அவனை ஏளனம் செய்கிறான். தலைவன் அவனுக்குத் தன் நிலையை எடுத்துரைக்கிறான்.
மலைப்பட்டி ஊராட்சி
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெள்ளிவீதியார்
குறுந்தொகை 58
காமத்தை நிறுத்தமுடியுமானால் நன்றுதான். முடியவில்லையே! கொளுத்தும் வெயில். கற்பாறைமேல் வெண்ணெய் கட்டி இருக்கிறது. அதற்குக் காவல் காக்கிறான் ஒருவன். அவனுக்குக் கைகள் இரண்டும் இல்லை. அதுமட்டும் அன்று. அவன் ஊமையும்கூட. அவன் வெண்ணெய் உருகுவதைத் தடுக்க முடியுமா? (நான் கை இல்லாத ஊமையன் நிலையில் காம வெண்ணெயைக் காக்க முடியாத நிலையில் இருக்கிறேன்.) - என்கிறான் தலைவன்.
குறுந்தொகை 130
தலைவன் நிலத்தைத் தோண்டி அதில் புகுந்துகொள்ளவில்லை. வானத்தில் ஏறி எட்டாத நிலையில் இருக்கவில்லை. கடலில் சென்று காற்று அடித்துச் செல்லவும் இல்லை. ஏதோ ஒரு நாட்டில் ஏதோ ஓர் ஊரில் இருக்கிறார். வீடு வீடாகத் தேடினால் அகப்பட்டுக்கொள்வார். கொண்டுவந்துவிடலாம் - என்கிறாள் தோழி.
குறுந்தொகை 146
தலைமகன் தன் பெற்றோருடன் வந்து தலைமகளைப் பெண் கேட்கிறான். தலைமகள் தன் பெற்றோர் பெண் தர மறுத்துவிடுவார்களோ என்று கவலைப்படுகிறாள். தோழி அவளைத் தேற்றுகிறாள். பெண் தர மறுத்தால் ஊர்மன்றம் இருக்கிறது, (முறையிட்டுக்கொள்ளலாம்) என்கிறாள்.
முதியோர் மன்றம்
வாழ்க்கையில் பிரிந்தோரைக் கூட்டிவைப்பதற்கென்றே முதியவர்கள் இருந்தனர். அவர்கள் கையில் தண்டூன்றி நடப்பவர்கள். வெள்ளைமுடியும் சிதவல் தலையும் உடையவர்கள்.
குறுந்தொகை 149
அந்தோ! என்னிடமுள்ள காமம் அளிது(இரக்கம் கொள்ளத் தக்கது). அருவித் துளிகள் படும்படி பூத்திருக்கும் மலர் தாங்கும் வரையில்தான் தாங்கும். வெள்ளம் மிகுந்து வந்தால் அடித்துச் செல்லப்படும். அதுபோல என் நாணமும் தாங்கும் வரையில்தான் தாங்கும். காமவெள்ளம் மிகுந்து வந்தால் தன் கைந்நில்லாது. வீழ்ந்துவிடும். - தலைவி கூற்று.
குறுந்தொகை 169
தலைவியிடம் தலைவனின் பரத்தைமையைத் பாணன் மறைத்துப் பேசுகிறான். பொய் சொன்ன வாய்க்குத் தலைவி சாபம் இடுகிறாள்.
பாறையை (மண் எனக் கருதிக்) குத்திய யானையின் தந்தம் போலப் பல் உடையட்டும்!
குறுந்தொகை 386
'வாலிழை மகளிர்' (=தாலி அணிந்த பெண்கள்) மாலை வந்ததும் விழாக் கொண்டாடுவர். அவர் என்னைத் தணந்தில்லாக் காலத்தில் பூக்கள் பூக்கள் கொட்டிக் கிடக்கும் அந்தக் கானல்மணல் பரப்பில் நானும் அவர்களோடு கலந்துகொண்டு விழாக் கொண்டாடி மகிழந்தேன். இப்போது அவர் தணந்துள்ளார். தனிமையில் புலம்பிக்கொண்டிருக்கிறேன். - என்று எண்ணித் தலைவி வாடுகிறாள்.
நற்றிணை 70
வெண்மையான மடித்துணி போன்ற சிறகினை உடைய 'சிறு வெள்ளாங் குருகே!' எம் ஊருக்கு வந்து கெளிறு மீனை வயிறார உண்டுவிட்டு அவர் ஊருக்குத் திரும்புகிறாய். அவ்வூரிலிருக்கும் என் மகிழ்நர்க்கு நான் இழை நெகிழ்ந்து துன்புறும் செய்தியை நீ சொல்லவில்லை. உனக்கு என்மீது அன்பில்லையா? அல்லது சொல்ல மறந்துவிட்டாயா? - என்று தலைவி குருகோடு பேசுகிறாள்.
நற்றிணை 335
திங்கள் வானை உழுதுகொண்டிருக்கிறது.
கடல் அலையால் உறங்கவில்லை.
கடலலை (ஓதம்) வந்து வந்து போய்க்கொண்டிருக்கிறது.
தாழை மணத்தைப் பரப்பிக்கொண்டிருக்கிறது.
தாழைமேல் இருக்கும் அன்றில் பறவையும் தன் துணையுடன் நரலுகிறது (ஒலித்துக்கொண்டிருக்கிறது.
என் யாழ் என் விரல் தடவாமல் ஏங்குகிறது.
என் காமம் மிகப் பெரியது. அதைக் களைபவர் இல்லை. (என் செய்வேன்?) - என்று கவலைப்படுகிறாள் தலைவி.
நற்றிணை 348
தன் நெஞ்சம் உலகத்தோடு போராடிக்கொண்டிருக்கிறது என்கிறாள் தலைவி.
நிலவு - கடலைப் பாலாக்கி பரந்திருக்கிறது.
ஊர் - மகிழ்ச்சிப் பெருக்கில் ஆரவாரத்தோடு விழாக் கொண்டாடிக்கொண்டிருக்கிறது.
கான் - பூத்துக் குலுங்கித் தன் துணை வண்டொடு மகிழ்ந்துகொண்டிருக்கிறது.
யான் - அணிகலன்கள் கழலத் தனிமையில் இரவிலும் கண்மூட முடியாமல் இருக்கிறேன்.
அதனால் என் நெஞ்சம் உலகத்தோடு போராடிக்கொண்டிருக்கிறது.
பகுப்பு: சங்கத் தமிழ்ப் பெண் புலவர்கள்
சொல்லியல்
சொல்லியல் (lexicology) என்பது சொற்கள் பற்றிய ஆய்வு தொடர்பான, மொழியியலின் ஒரு பிரிவு ஆகும். இது சொற்களுக்கும், சொற் தொகுதி முழுமைக்கும் இடையிலான தொடர்புகளையும் (பொருள் குறித்த) ஆய்வு செய்கிறது. சொல்லியலுக்குத் தொடர்புடைய இன்னொரு துறை lexicography ஆகும். இத்துறை, சொற் தொகுப்புக்கள் அல்லது அகரமுதலிகள் உருவாக்குவது தொடர்பானது. lexicography சொல்லியலின் செயல்முறைப் பகுதி என்றும் சொல்லப்படுவது உண்டு. இது செயல்முறை சார்ந்த ஒரு துறையேயானாலும், இதற்கெனத் தனியான கோட்பாடுகளும் உள்ளன.
பகுப்பு:மொழியியல்
கரவனல்லை
கரவனல்லை இலங்கையின் சபரகமுவா மாகணத்தின்  கேகாலை தேர்தல் மாவடத்தில் அவிசாவளை நகரில் இருந்து 15 கிலோமீட்டர் தொலைவிலும் கினிகத்தனை நகரில் இருந்து 35 கிலோமீட்டர் தொலைவிலும் அமைந்துள்ள ஒரு நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது. இது, களனி கங்கையின் கரையில் இலங்கையின் மத்திய மலைநாட்டின் மேற்குச் சரிவில் மழைக்காடுகளின் எல்லையில் அமைந்துள்ளது. இந்நகரில் இருந்து இலங்கையின் ஏ-1 கொழும்பு கண்டி பெருந்தெருவையும் ஏ-7 பெருந்தெருவையும் இணைக்கும் கேகாலை- புலத்கொவுபிடியா- கரவனல்லை ஏஏ021 பெருந்தெரு ஆரம்பிக்கிறது.
பகுப்பு:கேகாலை மாவட்டத்தில் உள்ள ஊர்களும், நகரங்களும்
டேவிட் டென்டன்
டேவிட் டென்டன் (David Denton, பிறப்பு: சூலை 4 1874, இறப்பு: பிப்ரவரி 16 1950 இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், 741 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1905- 1910 ஆண்டுகளில்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1874 பிறப்புகள் பகுப்பு:1950 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
ஆய்விதழ்
ஆய்வுகளை மேற்கொள்ளும் ஒருவர், தனது கண்டுபிடிப்புகளையும் அறியப்பட்டவைகளையும் வெளியிட சில இதழ்கள் செயல்படுகின்றன. அவை, ஆய்வாளரின் கட்டுரைகளை தரம் பார்த்தும் முக்கியத்துவம் கண்டும் இவ்வாய்விதழ்களில் வெளியிடுகின்றன. இவ்வாறு ஆய்வைப்பற்றி வெளியிடும் இதழே ஆய்விதழ் (Scientific journal) என அறியப்படுகின்றது. (எ. கா) நேச்சர் (Nature).
உலகெங்கும் வெளிவரும் பல இதழ்களில், இதழின் தன்மை பலவாக மாறுபடும். அவைகளுள் சில திரைத்துறை, விளையாட்டு, வேலைவாய்ப்பு போன்றவற்றை மையப்படுத்தி பல கருத்துக்களை வெளியிட்டும் பரப்புரை செய்தும் வருகின்றன.
அறிவியல் ஆய்விதழ்கள்
அறிவியல் ஆய்விதழ்கள் என்பது அறிவியல் ஆய்வின் மூலம் கண்டறியப்பட்ட சில புதிய தகவல்களைப் பற்றிய அறிக்கையாகும். பல ஆயிரம் அறிவியல் சார்ந்த ஆய்விதழ்கள் உள்ளன. பல இதழ்கள் குறிப்பிட்ட சில துறையை மட்டும் உள்ளடக்கியும், சில முதிய இதழ்க்குழுமமான “நேச்சர்” பல்துறை சார்ந்த ஆய்வுக்கட்டுரைகளை அதன் தலைப்பின் கீழ் அச்சிட்டும் வருகின்றன. அவ்வாறு ஆய்விதழ்களில் வரும் கட்டுரையானது, அறிஞர்களால் மதிப்பிடப்பட்டு, அக்கட்டுரைக்கு அறிவியல் இதழில் இடம் பெறும் தகுதியும் காலமும் உள்ளதா எனச் சோதிக்கப்பட்டு இதழில் வெளியிடப்படுகின்றன. அறிவியல் ஆய்வில் ஈடுபடும் ஒவ்வொருவருக்கும் தாக்க காரணி மிக்க ஆய்விதழில் வெளியிடுதல் என்பது முக்கியமாகும். இது வெளியிடுபவருக்கு அவரது துறையில் உள்ளவருக்கும் அதன் சார்ந்து ஆய்வு மேற்கொள்பவருக்கும் அவரையும் அவரது ஆய்வின் நுணுக்கங்களையும் அறியும் முக்கிய காரணியாக செயலாற்றுகிறது.
பகுப்பு:அறிவியல் ஆய்விதழ்கள்
சந்தூர் சமஸ்தானம்
சந்தூர் சமஸ்தானம் (Sandur State) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால கர்நாடகா மாநிலத்தின் பெல்லாரி மாவட்டப் பகுதிகளைக் கொண்டிருந்தது. இதன் தலைநகரம் சந்தூர் நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி, சந்தூர் சமஸ்தானம் 433 சதுர கிலோ மீட்டர் பரப்பளவும், 11,200 மக்கள் தொகையும் கொண்டிருந்தது.
வரலாறு
சந்தூர் சமஸ்தானம் கிபி 1731-ஆம் ஆண்டு முதல் மராத்திய பிராமணர்கள் ஆட்சி செய்தனர். 1776 – 1790-ஆம் ஆண்டுகளில் சந்தூர் சமஸ்தானப் பகுதிகள் மைசூர் இராச்சியத்துடன் இணைக்கப்பட்டது. பின்னர் 1817-ஆம் ஆண்டில் மராத்தியப் பேரரசின் கீழ் சந்தூர் சமஸ்தானத்தை இணைக்கப்பட்டது.
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி  இராச்சியம்   1 ஏப்ரல் 1949 அன்று  சென்னை மாகாணத்துடன் இணக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, சந்தூர் சமஸ்தானம் கர்நாடகா மாநிலத்தின் பெல்லாரி மாவட்டத்துடன் இணைக்கப்பட்டது.
வெளி இணைப்புகள்
பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:இந்தியாவின் மன்னராட்சிகள் [பகுப்பு:மராத்தியப் பேரரசு பகுப்பு:பள்ளாரி மாவட்டம் பகுப்பு:சென்னை மாகாணம் பகுப்பு:கர்நாடக வரலாறு
விவேக் மிசுரா
விவேக் மிசுரா (Vivek Mishra) இந்தியாவின் உத்தரபிரதேச மாநிலம் அலகாபாத்தைச் சேர்ந்த ஓர்  இந்திய சீருடற்பயிற்சி விளையாட்டு வீரராவார். 1986 ஆம் ஆண்டு செப்டம்பர் மாதம் 8 அன்று இவர் பிறந்தார். 2006 பொதுநலவாய விளையாட்டுப் போட்டிகள் மற்றும் 2006 ஆசிய விளையாட்டு போன்ற அனைத்துலகப் போட்டிகளில் இவர் இந்தியாவை பிரதிநிதித்துவப்படுத்தியுள்ளார்.
2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளுக்கான இந்திய சீருடற்பயிற்சி அணிக்கு  அலகாபாத்திலிருந்து தெரிவு செய்யப்பட்ட ஐந்து சீருடற்பயிற்சி விளையாட்டு வீர்ர்களில் இவரும் ஒருவராக இருந்தார். ஆனால் தாடை எலும்பு முறிவு காரணமாக இவரால் போட்டியிட முடியவில்லை.
மேற்கோள்கள்
பகுப்பு:1986 பிறப்புகள் பகுப்பு:இந்தியச் சீருடற்பயிற்சி விளையாட்டு வீரர்கள் பகுப்பு:உத்தரப் பிரதேச நபர்கள் பகுப்பு:வாழும் நபர்கள்
1486
1486 (MCDLXXXVI) ஒரு ஞாயிற்றுக்கிழமையில் ஆரம்பமான ஒரு யூலியன் சாதாரண ஆண்டு ஆகும்.
திருவளர்நல்லூர் ஊராட்சி
திருவளர்நல்லூர் ஊராட்சி (Thiruvalarnallur Gram Panchayat), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 218 ஆகும். இவர்களில் பெண்கள் 114 பேரும் ஆண்கள் 104 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரோ (ஏவுகணை)
அரோ அல்லது ஹெட்ஸ் (חֵץ) என்பது இசுரேலின் ஏவுகணைப் பாதுகாப்புத் தேவைகளுக்காக எம்ஐஎம்-104 நெடுவீச்சு ஏவுகணை மற்றும் நில வான் ஏவுகணைகளைவிட நெடுவீச்சு ஏவுகணைக்கு எதிராக செயல்படக்கூடிய திறன்மிக்க, எதிர்-நெடுவீச்சு ஏவுகணைக் குடும்ப வடிவமைக்கப்பட்ட ஏவுகணையாகும். இது ஐக்கிய அமெரிக்காவினாலும் இஸ்ரேலினாலும் இணைந்த நிதியினால் உருவாக்கப்பட்டது. இதன் மேம்படுத்தல் 1986 இல் ஆரம்பிக்கப்பட்டது.
வெளி இணைப்புகள்
பகுப்பு:ஏவுகணைகள் பகுப்பு:இசுரேலிய போர்த்தளபாடங்கள் பகுப்பு:இசுரேலியக் கண்டுபிடிப்புகள்
கெட்டவாடி மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமாஸ்கஸ் நகர யோவான்
தமாஸ்கஸ் நகர புனித யோவான் (அரபு மொழி: يوحنا الدمشقي Yuḥannā Al Demashqi; கிரேக்க மொழி: Ιωάννης Δαμασκήνος Iōannēs Damaskēnos; இலத்தீன்: Iohannes Damascenus; also known as John Damascene, Χρυσορρόας/கிறிஸ்சோறோஸ், "streaming with gold"—i.e., "the golden speaker") (c. 676 – 4 திசம்பர் 749) ஒரு சிரியன் கிறித்தவ துறவியும் குருவும் ஆவார். தமாஸ்கு நகரின் பிறந்த இவர், எருசலேம் நகருக்கு அருகில் உள்ள மார் சாபா என்னும் மடத்தில் மரித்தார்.
பல்துறை வல்லுநர்
பல்துறை வல்லுநராகிய இவர், சட்டம், இறையியல், மெய்யியல், இசை முதலியவற்றில் வல்லுனராக திகழ்ந்தார். இவர் தமாஸ்கு நகரின் காலிபாவிடம் தலைமை பொறுப்பாளராகப் முதலில் பணியாற்றினார். பின்னர் அவ்வேலையை விடுத்து துறவியானார். இவர் கிறித்தவ இறையியல் குறித்த பல நூல்களை இயற்றி உள்ளார். திருவோவியங்களைப் பயன்படுத்துவதை நியாயப்படுத்தி இவர் மூன்று நூல்களை எழுதினார். இவர் இயற்றிய பாடல்கள் பலவும் இன்றளவும் கிழக்கு திருச்சபையினரால் உலகம் முழுவதும் பயன்படுத்தப்படுகின்றன.
இவர் கத்தோலிக்க திருச்சபையின் மறைவல்லுநர்களுல் ஒருவர். இவர் மரியாவின் விண்ணேற்பை குறித்து விரிவாக எழுதியதால் இவர் விண்ணேற்பின் மறைவல்லுநர் (Doctor of the Assumption) எனப்படுகின்றார். இவருடைய திருவிழா நாள் திசம்பர் 4 ஆகும்.
இவர் கிரேக்கம் தவிர அரபு மொழியிலும் புலமை பெற்றிருந்தார் எனத் தெரிகிறது. மேலும், இசுலாமிய கலீபக ஆளுநரின் அவையில் புனித யோவானின் தந்தை பணிபுரிந்ததால் யோவானும் சிறிதுகாலம் அங்கு பணியாற்றியிருக்கலாம் என்று சிலர் கருதுகின்றனர்.
கடைசி திருச்சபைத் தந்தை
சில உரோமன் கத்தோலிக்க அறிஞர்கள் கருத்துப்படி, புனித தமாஸ்கஸ் யோவான் திருச்சபைத் தந்தையர் வரிசையில் காலத்தால் இறுதியில் வந்தவர்.
திருவோவியங்களுக்கு வணக்கம் பற்றி
திருவோவியங்களுக்கு வணக்கம் செலுத்துவது முறையல்ல என்று பிசான்சிய மன்னர் அறிவித்ததைத் தொடர்ந்து, தமாஸ்கஸ் யோவான் அந்த அரசு கட்டளைக்குக் கடினமான எதிர்ப்புத் தெரிவித்து நூல்கள் எழுதினார். அவர் எழுதிய நூல்கள் பின்னர் நிகழ்ந்த இரண்டாம் நீசேன் பொதுச்சங்கத்தின்போது திருவோவிய வணக்கம் பற்றிய சர்ச்சைக்குத் தீர்வு காண்பதற்கு முக்கிய ஆதாரமாகப் பயன்பட்டன.
வெளி இணைப்புகள்
பகுப்பு:676 பிறப்புகள் பகுப்பு:கத்தோலிக்க மறைவல்லுநர்கள் பகுப்பு:கத்தோலிக்க இறையியலாளர்கள் பகுப்பு:கிறித்தவப் புனிதர்கள் பகுப்பு:திருச்சபைத் தந்தையர்கள் பகுப்பு:749 இறப்புகள் பகுப்பு:8 ஆம் நூற்றாண்டு வானியலாளர்கள்
கசக் விக்கிப்பீடியா
கசக் விக்கிப்பீடியா (Kazakh Wikipedia காசாக்கு: Qazaqsha Ýıkıpedııa; Қазақша Уикипедия) விக்கிப்பீடிய கலைக் களஞ்சியத்தின் காசாக்கு மொழிப் பதிப்பு ஆகும். 2002 ஜூனில் இது தொடங்கப்பட்டது. 2011ஆம் ஆண்டில் இந்த விக்கிப்பீடியா ஒரு பெரும் வளர்ச்சியை எட்டியது. இந்த ஆண்டில் 7000 கட்டுரகளில் இருந்து 100,000 கட்டுரைகள் என்ற வளர்ச்சியை எட்டியது. இதற்கான முதன்மைக் காரணமாக, கசக் என்சைக்கிளொப்பீடியா படைப்பாக்கப் பொதுமங்கள் உரிமத்தில் வெளியிடப்பட்டமை அமைந்தது. September 2023 இல், கசக் விக்கிப்பீடியாவில் 0 கட்டுரைகள் உள்ளன.
மேற்கோள்கள்
பகுப்பு:மொழிவாரி விக்கிப்பீடியாக்கள்
தடம்
தடம் (Thadam)' 2019 இல் வெளிவந்த  இந்தியத் தமிழ் அதிரடி குற்றப்புனைவுத் திரைப்படமாகும். இதை எழுதி இயக்கியவர் மகிழ் திருமேனி, மேலும் இந்தர் குமார் இப்படத்தை தயாரித்திருந்தார். இப்படத்தில் அருண் விஜய், தன்யா கோப் மற்றும் வித்யா பிரதீப் ஆகியோர் முக்கிய பாத்திரத்தில் நடித்துள்ளானர். இசையமைப்பளர் அருண் ராஜ் இசையமைப்பை மேற்கொண்டுள்ளார். ஒளிப்பதி கோபிநாத் மற்றும் என். பி. சிரீகாந்த்.
கதைச் சுருக்கம்
எழில் (அருண் விஜய்) ஒரு சாதாரண உயர் நடுத்தர வர்க்க வாழ்க்கை முறையை வாழும் ஒரு கட்டடப் பொறியியலாளர் ஆப்வார். அவர் ஒரு ஸ்வாங்கி பி.எம்.டபிள்யூ கருடன் ஓர் ஆடம்பரமான பங்களாவில் வசிக்கிறார் மற்றும் அவரது கட்டுமான வணிகம் சிறப்பாக செயல்படுவதால் அவரது வாழ்க்கை சரியான திசையில் செல்கிறது. அவர் திரைப்பட பத்திரிகையாளர் தீபிகாவை தன்யா கோப் காதலிக்கிறார்.
எழிலின் இரட்டை சகோதரர் கவின் (அருண் விஜய்) ஒரு புத்திசாலி, கடத்தல்காரர்களிடமிருந்து பணத்தை மோசடி செய்கிறார். பல பெண்களை கவர்ந்திழுக்கிறார், சட்ட அமைப்பில் உள்ள அனைத்து ஓட்டைகளையும் அறிந்தவர். அவரது ஒரே பலவீனம், சூதாட்டம் ஆகும். குழந்தைகள் சிறுவயதாக இருந்தபோது கணவனிடமிருந்து விவாகரத்து பெற்ற தனது தாயுடன் (சோனியா அகர்வால்) கவின் வசித்து வருகிறார். எழில் மற்றும் கவின் இருவரும் எந்த நேரத்திலும் ஒருவரை ஒருவர் சந்தித்துக் கொள்ள்வதில்லை.
நகரத்தில் ஒரு குற்றம் நடக்கும் வரை இரட்டை சகோதரர்கள் தங்கள் சொந்த பாதையில் பயணிக்கிறார்கள். அதில் பாதிக்கப்பட்டவரின் பக்கத்து வீட்டுக்காரர் எடுத்த செல்ஃபி மூலம் கண்டுபிடிக்கப்பட்டதன் அடிப்படையில் எழில் காவல் அதிகாரி கோபாலகிருஷ்ணன் (FEFSI விஜயன்) என்பவரால் கைது செய்யப்படுகிறார். தற்செயலாக, குடிபோதையில் வாகனம் ஓட்டிய வழக்கில் காவல்துறையினர் கவின் கைது செய்யப்படுகிறார். மேலும் அவரும் அதே காவல் நிலையத்திற்கு அழைத்து வரப்படுவது காவல் அதிகாரியிடையே குழப்பத்தை ஏற்படுத்துகிறது.
சகோதரர்கள் இருவரும் இந்த கொலையில் தங்களுக்கு தொடர்பு இல்லை என்று மறுக்கிறார்கள். கோபாலகிருஷ்ணன் தனிப்பட்ட காரணங்களுக்காக எழிலை அக்குற்றத்தில் சிக்க வைக்க விரும்புகிறார். சிக்கலான வழக்கை விசாரிக்க அவரது உதவியாளரான புத்திசாலியான மலர்விழியிடம் ஒப்படைக்கிறார். மலர்விழி குற்றம் செய்தது யார் எனக் கண்டுபிடித்தாரா? என்பது மீதிக்கதையாகும்.
நடிகர்கள்
அருண் விஜய் - இருவேடங்களில் (கவின் மற்றும் எழில்)
வித்யா பிரதீப் - காவல் ஆய்வாளர் மலர்விழி
தன்யா கோப் - தீபிகா, எழிலில் காதலி
சோனியா அகர்வால் - எழில் மற்றும் கவின் ஆகியோரின் தாயார்
(FEFSI விஜயன்) - காவல் அதிகாரி கோபாலகிருட்டிணன்
இசக்கியப்பன் - ஆகாசு
யோகி பாபு - சுருளி
சியார்சு மர்யான் - காவலர் தனசேகர்
மீரா கிருஷ்ணன் - சேச்சி
தயாரிப்பு
2017 மார்ச்சில், அருண் விஜய் அவர் அடுத்ததாக மகிழ் திருமேனி இயக்கும் ஒரு படத்தில் பணியாற்றுவார் என்று தெரியவந்தது. தடையறத் தாக்க (2012) படத்திற்குப் பின்னர் இருவரும் இணைந்து பணியாற்றிய இரண்டாவதுப் படமாகும்.. இந்தர் குமார் தயாரித்த இப்படம் ஏப்ரல் 2017 இல் சென்னையில் தொடங்கப்பட்டது. அருண் விஜய் இரட்டை வேடத்தில் நடிப்பதாக தெரிவிக்கப்பட்டது, அதே நேரத்தில் இந்த படம் நிச வாழ்க்கை கதையை அடிப்படையாகக் கொண்டது என்பதும் தெரிய வந்ததது. இப்படத்தில் தான்யா கோப், வித்யா பிரதீப் மற்றும் சுமிருதி என்ற மூன்று கதாநாயகிகள் உள்ளனர் Venkat. இந்த படத்திற்கு இசையமைக்க அருண் ராஜ் தேர்வு செய்யப்பட்டார், மகிழ் திருமேனிக்கும் அருண் விஜய்க்கும் முதல்படத்தில் பணியாற்றிய கோபிநாத் மற்றும் என். பி. ஸ்ரீகாந்த் படத்தின் ஒளிப்பதிவாளர் மற்றும் படத்தொகுப்பாளாராக ஒப்பந்தம் செய்யப்பட்டனர். ஃபெப்ஸி விஜயன் மற்றும் மீரா கிருஷ்ணன் ஆகியோரும் இப்படம் ஜூன் 2017 இல் தயாரிக்க ஆரம்பிக்கும்போது முன்பு படத்தில் ஒப்பந்தமாயினர்.
படத்தின் வெற்றி
தடம் ஒரு மிகப்பெரிய வெற்றியைப் பெற்றது. அதன் மூன்றாவது வார இறுதியில் மொத்தம் ரூ .2.3 கோடியை ஈட்டியது. இதன்மூலம் தமிழ்நாட்டில் மதிப்பிடப்பட்ட ஒட்டுமொத்த மொத்த தொகை 20 நாட்களின் முடிவில் ரூ.184 கோடியாக இருந்தது.
ஒலித்தொகுப்பு
இந்த படத்தின் இசை இயக்குனராக அருண் ராஜ் அறிமுகமாகி பாடல்களையும் எழுதியுள்ளார். மேலும் மதன் கார்க்கி தாமரை (கவிஞர்) மற்றும் மகிழ் திருமேனி ஆகியோரும் பாடல்களை எழுதியுள்ளனர்.
வெளி இணைப்புகள்
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்தியத் திரைப்படங்கள் பகுப்பு:யோகி பாபு நடித்த திரைப்படங்கள்
கடலூர் இராஜகோபாலசுவாமி கோயில்
கடலூர் இராஜகோபாலசுவாமி கோயில் தமிழ்நாட்டில் கடலூர் மாவட்டம், கடலூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் இராஜகோபாலசுவாமி, ருக்குமணி, சந்தியபாமா சன்னதிகளும், ஆஞ்சநேயர் சக்கரத்தாழ்வார் செங்கமல வள்ளி தாயார் கோதை நாச்சியார் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி வழிபாடு நடக்கிறது. மாசி மாதம் மாசி மகம் முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.
மேற்கோள்கள்
பகுப்பு:கடலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்